বাংলাদেশ ভেটেরিনারি এসোসিয়েশন (বিভিএ) আয়োজিত এ সমাবেশ ও অবস্থান কর্মসূচিতে যোগ দেন সারা বাংলাদেশ থেকে আগত ভেটেরিনারিয়ানরা। শেরেবাংলা কৃষি বিশ্ববিদ্যালয়, বাংলাদেশ কৃষি বিশ্ববিদ্যালয় সহ সকল বিশ্ববিদ্যালয়ের ভেটেরিনারি পড়ুয়া ছুটে আসেন এ সমাবেশে। সহস্রাধিক লোকের সমাগমে বিভিএ’র সভাপতি এবং বাংলাদেশ জাতীয় চিড়িয়াখানার কিউরেটর ডা. এস এম নজরুল ইসলামের সভাপতিত্বে অনুষ্ঠিত সমাবেশে বক্তব্য রাখেন ভেটেরিনারি ছাত্র ফেডারেশনের নেতৃবৃন্দ, বিভিন্ন বিসিএসে লাইভস্টক ক্যাডার নেতৃবৃন্দ, বিসিএস লাইভস্টক ক্যাডার এসোসিয়েশনের সভাপতি ডা. মোঃ মাহবুব আলম ফারুক, ভারপ্রাপ্ত মহাসচিব ডা. মোঃ জাহাঙ্গীর আলম এবং সারাদেশ থেকে আগত ভেটেরিনারিয়ানরা।